# saltak

koroleva

Тупмалли


Пĕр кунхине урамра


Çутă пайăрки


Чуччу


Вăтанакан автан


Хĕрхенекен хур аçи


Ылтăн алăллă ăстасем


Хĕвел


Çĕлĕк йăва


Пулла кайсан


Кураксемпе хурăнсем


Чăвашла


Хаклă хăна


Пылак ача


Парне


Эп чунпа пуянрах


Ир кÿлĕм


Ытарми хĕл


Хĕл илемĕ


Çĕнĕ çул


Йĕлтĕрçĕсем


Куян юрри


Кашкăр сăмахĕ


Ме-ке-кек


Манăн маттур тусăмсем


Тăлăх чĕпĕсем


Тигр


Теттесем


Пылак пан улмисем


Арпус


Груша


Çуркунне


Ĕмĕт


Шкул карапĕ


Лавçăсем


Çумăр умĕн


Çумăр


Хама çеç, тен, хăналас?


Тата тăххăр пур


Чунуççи


Сăмах вăййи


Çывăр, уйăх


Ачалăх


Туптарусем

ÇĔНĔ ÇУЛ

Илĕртÿллĕ ирхине

Ытарми тăван ене

Çитрĕ тăчĕ Хĕл Мучи —

Сивĕ çурçĕр юрăçи.

Пуçланать кĕçех Çĕн çул,

Кивĕ çул, чипер эс юл!

Чĕрере — уяв кĕвви,

Ирттĕр япăххи, кивви.

Купăс калать çил ачи —

Шурă кунсен вăйăçи,

Ташă ташлать юр пĕрчи,

Алă çупать Хĕл Мучи.

Ват йăмра каш-каш кашлать,

Ташлайманшăн хаш сывлать,

Ывăннăн, пашка-пашка

Сиккелет умра пакша.

Çĕнĕ çул йăл-йăл кулать —

Çут тĕнчемĕр савăнать.

КУЯН ЮРРИ

Йытăран та, çĕленрен те

Хăрамастăп нихăçан.

Çулăхчăр кăна — вĕрентĕп,

Ĕмĕр асăнĕç кайран.

Кирлĕ тĕк тытса силлетĕп

Эпĕ ашкăнчăк тилле те.

Кашкăра пĕрре пăхсах

Чĕтреттерĕп туххăмрах.

Упана? Сăмах та çук,

Уттăр пăрăнса тÿрех.

Тигр-и? Вăй виçнĕ чух

Маххă памăп пур пёрех.

Хĕл Мучи çеç хăратать,

Тăм илтерме пултарать.

КАШКĂР СĂМАХĔ

Эпĕ — Кашкăр кашаман, кашаман,

Çут тĕнче тăр-тăр чĕтрет эп пуртан.

Эп пуртан кашлать вăрман каш та каш!

Эп пуртан хашкать куян хаш та хаш!

Килĕнчен тухмасть этем — эп пуртан,

Йăвинчех выртать Кампур — эп пуртан.

Акă эпĕ мĕнлескер, маттурскер,

Хăратма та улама ăстаскер.

Кам танлашĕ-ши манпа, паттăрпа,

Аш хыптармăш чĕр чунпа, кашкăрпа?

Мулкачран çеç шикленеп тепĕр чух,

Телевизорта кулать питĕ шух.

Мăшкăллать-çке юриех кунсерен,

Сарчĕ чап вăл тĕнчипех ман çинчен.

Тарăхмастăп пур пĕрех эп ăна,

Сумлă ятшăн тавтапуç Куяна.